ג'וקר: טירוף בשניים

ג'וקר: טירוף בשניים (באנגלית: Joker: Folie à Deux) הוא סרט מתח פסיכולוגי מוזיקלי אמריקאי, שיבוים על ידי טוד פיליפס על פי תסריט שנכתב על ידי פיליפס וסקוט סילבר. הסרט מבוסס על דמותו של הג'וקר מבית DC קומיקס, והוא משמש כסרט המשך לסרט "ג'וקר". בסרט שב חואקין פיניקס לגלם את דמותו של ארתור פלק / ג'וקר, ולצדו מככבת ליידי גאגא בתפקיד הארלין קווינזל.

הסרט עתיד לעלות לאקרנים ב-4 באוקטובר 2024.

==צוות השחקנים והדמויות==
* חואקין פיניקס – ארתור פלק / הג'וקר, קומיקאי סטנד-אפ כושל הסובל ממחלה נפשית, שהופך לפושע דמוי-ליצן בעל תפיסת עולם ניהיליסטית לאחר שזכה להתעלמות ולהתעללות קבועים מצד החברה.
* ליידי גאגא – הארלין קווינזל מטופלת המתאהבת בהג'וקר.
* זאזי ביטס - סופי דומונד, אם חד הורית ושכנתו לשעבר של ארתור.
* הארי לוטי
* ברנדן גליסון
* קתרין קינר

==הפקה==
===פיתוח===
במהלך קידום הסרט "ג'וקר", שעלה לאקרנים בשנת 2019, נמסר שלא יהיו לו סרטי המשך, אם כי במקביל נמסר על תוכניותיהם של אולפני האחים וורנר להפיק סדרת סרטים המבוססת על המותג "DC Black" , שכלל חומר וקשתות עלילה בוגרים, אפלים וניסיוניים יותר. באוגוסט 2019, הצהיר הבמאי טוד פיליפס שהוא יהיה מעוניין להפיק סרט המשך, בהתאם להצלחת הסרט בקופות ואם חואקין פיניקס יהיה מעוניין לשוב לגלם את הדמות. לאחר מכן, הבהיר פיליפס כי "הסרט לא מכין רקע לסרט המשך. תמיד הפקנו אותו כסרט אחד, וזהו." באוקטובר 2019, פיניקס דן בריאיון עם פיטר טראוורס על האפשרות לשוב לגלם את דמותו של ארתור, והצהיר, "אני לא יכול להפסיק לחשוב על זה... אם יש משהו אחר שאנחנו יכולים לעשות עם הג'וקר שאולי יהיה מעניין," והוסיף בריאיון אחר כי, "זה לא משהו שבאמת רציתי לעשות לפני העבודה על הסרט... כי הן נראות אינסופיות, האפשרויות איתן נוכל ללכת עם הדמות." באוגוסט 2024, פיניקס סיפר כי הרעיון לסרט נוצר בהשראת חלום שחלם פיניקס בעת צילום הסרט הראשון של "ג'וקר". בחלום, הדמות שלו הופיעה על הבמה, סיפרה בדיחות ושרה. פיניקס וטוד פיליפס שקלו בתחילה לקחת את דמות הג'וקר לברודווי, אך החליטו שלא בשל זמן ההכנה הארוך ומגפת הקורונה.<ref name=":0"></ref>

ב-20 בנובמבר 2019, נמסר על ידי "הוליווד ריפורטר" על פיתוחו של סרט המשך, אותו יכתבו פיליפס וסקוט סילבר ובו עתיד לשוב פיניקס לגלם את דמותו של ארתור. מנגד, על ידי "דדליין הוליווד" נמסר כי מדובר בדיווח כוזב וכי המשא ומתן על פיתוחו של סרט המשך טרם החל. פיליפס הגיב לדיווחים באומרו שהוא שוחח על פיתוחו של סרט המשך עם "האחים וורנר", אך כי מדובר בגדר אפשרות, אך טרם אושר פיתוחו. בנוסף, אישר פיליפס כי המשכיותו של הסרט "באטמן", שעלה לאקרנים בשנת 2022, לא תהיה קשורה לזו של "ג'וקר". במהלך ריאיון עם "וראייטי" בפסטיבל הסרטים הבינלאומי בפאלם ספרינגס, הביע פיליפס עניין בהפקת סרט ספין אוף שתתמקד בדמותו של באטמן.

ביוני 2022 הודיע פיליפס רשמית על פיתוחו של סרט ההמשך, פרי עטו ושל סילבר. בנוסף נחשף כי שמו של הסרט יהיה "Joker: Folie à Deux" (בתרגום חופשי לעברית: "ג'וקר: טירוף לשניים"; על שם תסמונת פסיכואנליטית המתארת פסיכוזה משותפת). בשלהי יוני 2022, נמסר על משא ומתן מצד ליידי גאגא על גילום דמותה של הארלי קווין, ונחשף כי הסרט יהיה מחזמר. באוגוסט 2022, אישרה גאגא את ליהוקה לצוות השחקנים. היא תגלם בסרט את הארלי קווין, הפסיכיאטרית של בית החולים ארהם, המתאהבת במטופל שלה, ארתור פלק/"הג'וקר".

ב-20 באוקטובר 2022 נמסר על צירופו של הארי לוטי לצוות שחקני הסרט, לצידם של פיניקס, ליידי גאגא, ברנדן גליסון, קתרין קינר וזאזי ביטס ששיחקה בסרט הראשון, ועל ליהוקם נמסר עוד קודם.

===צילומים===
צילומי הסרט החלו ב-10 בדצמבר 2022. 

במהלך הצילומים, פיניקס וגאגא ביצעו את השירים שלהם בהופעה חיה על הסט, במקום ליפ סינק לשירים שהוקלטו מראש, ויצרו צליל גולמי ולא יציב.<ref name=":0" />

==הפצה==
הסרט עתיד לעלות לאקרנים ב-4 באוקטובר 2024, תחת הפצתה של האחים וורנר.

ב-10 באפריל הופץ הטריילר הראשון לסרט.

ב-23 ביולי הופץ הטריילר השני לסרט.

==קישורים חיצוניים==

==הערות שוליים==

קטגוריה:סרטי דרמה אמריקאיים
קטגוריה:סרטי המשך אמריקאיים
קטגוריה:סרטי מותחן פסיכולוגיים
קטגוריה:סרטים מוזיקליים אמריקאיים
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:לקות נפשית באמנות
קטגוריה:באטמן: סרטים
קטגוריה:סרטי האחים וורנר
קטגוריה:סרטים אמריקאיים משנת 2024